- Երբ ժամանակին վերը նշածս նախագիծը բերել էինք խորհրդարան, դրա հիմքում ընկած էր հենց սոցիալական արդարության սկզբունքը: Այն ժամանակ պաշտպանության նախարարն ասում էր, որ հնարավոր չէ հարուստ եւ միջին խավի երեխաների դեմն առնել: Նրանց ծնողները կրկնուսույց են վարձում, ընդունել տալիս ԲՈւՀ, հետո կոռուպցիոն ճանապարհով՝ մագիստրատուրա, ասպիրանտուրա, ձեւական թեկնածուականներ են պաշտպանում ու ստանում տեղեկանք, որ իրենց տղան իրավական հիմունքներով ազատված է զինվորական ծառայությունից: Ինչպե՞ս վարվել: